Citește Horoscop săptămânal Taur. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Taur și urmarește video Uranissima.
Horoscop săptămânal Taur – 18 – 24 mai 2024
Pe 18 mai, unii nativi își vor evalua emoțiile și reperele afective legate de o persoană dragă și apropiată lor sau de un copil și ar putea ajunge la concluzii triste; aceștia vor lua decizii doar dacă vor fi provocați.
Între 18 mai, după ora 13:23′, și începutul zilei de 21 mai, Taurii vor face efortul să-și păstreze calmul și să mențină o bună colaborare în relațiile de muncă, dar universul interior, răscolit de tranzitul lui Marte, prin semnul lor zodiacal natal, nu le va da pace și-i va face să se întoarcă mereu cu gândul la unele secvențe de viață care îi pot demobiliza prin mesajul și prin consecințele lor.
Pe 20 mai, Soarele va intra în zodia Gemenilor și, până pe 20 iunie, va străbate sectorul financiar, punând un accent pe nevoia de revizuire a cheltuielilor și a administrării banilor câștigați din salariu sau din activitățile plătite în varii regimuri fiscale.
Din 23 mai și până pe 17 iunie, cât planeta Venus va tranzita zodia Gemenilor, el va fi secondat și consolidat de Micul Benefic, care le-ar putea netezi drumul spre noi câștiguri sau spre soluții inteligente de ordin speculativ; tot în acea zi, după-amiaza (16:53′), sectorul banilor și al bunurilor materiale obținute prin partaje, moșteniri, tranzacții, despăgubiri și reglementări pe cale juridică se va afla sub influența Lunii Pline în Săgetător, care le va impune nativilor, pentru o bună perioadă, nevoia respectării unui regim juridic.
Între 21 mai, după ora 1:34′, și dimineața zilei de 23 mai, unele relații parteneriale pot cunoaște accente stridente, dialoguri lipsite de măsură sau nepoliticoase ori de-a dreptul provocatoare și, prin asta, total neproductive. Între 23 mai, după ora 11:24′, și 24 mai, impact important, dinamic, asupra celor două case ale banilor și bunurilor care va impune trecerea prin filtrul rațiunii și raportarea la aspectul legal (juridic) a intențiilor și proiectelor lor.